CELEX: 32014R0458
Language: sk
Date: 2014-04-29 00:00:00
Title: Vykonávacie nariadenie Komisie (EÚ) č. 458/2014 z  29. apríla 2014 o zatriedení určitého tovaru do kombinovanej nomenklatúry

6.5.2014   
            
            
               SK
            
            
               Úradný vestník Európskej únie
            
            
               L 133/39
            
         VYKONÁVACIE NARIADENIE KOMISIE (EÚ) č. 458/2014
   z 29. apríla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Výbor pre colný kódex nevydal stanovisko k položke 1 v prílohe k tomuto nariadeniu v lehote stanovenej jeho predsedom, opatrenia stanovené pre položku 2 v prílohe k tomuto nariadeniu sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitálny prístroj skonštruovaný ako tradičný kamkordér na zachytávanie a záznam statických snímok a videa na vnútornú pamäť alebo na pamäťovú kartu.
                              Prístroj je vybavený senzorom CCD s rozlíšením 0,8 megapixela a polohovateľným hľadáčikom s displejom z tekutých kryštálov (LCD) s rozmerom uhlopriečky približne 7 cm (2,7 palca), ktorý možno použiť (ako hľadáčik) pri zachytávaní snímok alebo ako obrazovku pre zobrazenie zaznamenaných snímok.
                              Prístroj má tieto rozhrania:
                              
                                          —
                                       
                                       
                                          slot na pamäťové karty,
                                       
                                    
                                          —
                                       
                                       
                                          kompozitný video výstup,
                                       
                                    
                                          —
                                       
                                       
                                          audio výstup,
                                       
                                    
                                          —
                                       
                                       
                                          USB.
                                       
                                    Najvyššie rozlíšenie statických snímok je 1 600 × 1 200 pixelov (1,92 megapixela).
                              Prístroj môže zaznamenávať videozáznam rýchlosťou 50 snímok za sekundu s maximálnym rozlíšením 720 × 576 pixelov.
                              Prístroj pri videozázname disponuje funkciou optického priblíženia.
                              Do prístroja sa po predložení na colné konanie nedajú prostredníctvom USB rozhrania prenášať súbory zo stroja na automatické spracovanie údajov.
                           
                        
               
                  8525 80 91
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8525, 8525 80 a 8525 80 91.
                  Vzhľadom na objektívne charakteristické vlastnosti prístroja, ako sú dizajn a prevedenie, prítomnosť senzora CCD s nízkym rozlíšením 0,8 megapixela, schopnosť zaznamenávať videosekvencie v kvalite štandardných DVD video diskov (s rozlíšením 720 × 576 pixelov rýchlosťou 50 snímok za sekundu) a statické snímky nízkej kvality (s maximálnym rozlíšením 1,92 megapixela), je zachytávanie a zaznamenávanie videozáznamu hlavnou funkciou prístroja v zmysle poznámky 3 k XVI. triede [pozri tiež uznesenie Súdneho dvora Európskej únie z 9. decembra 2010 vo veci C-193/10, KMB Europe/Hauptzollamt Duisburg (Zb. 2010, s. I-12903, body 23 až 25)].
                  Skutočnosť, že kamera zaznamenáva videozáznam s rozlíšením nižším ako 800 × 600 pixelov, nemení hlavnú funkciu prístroja. Preto je zatriedenie do podpoložky 8525 80 30 ako digitálny fotoaparát vylúčené.
                  Prístroj je schopný iba zaznamenávať zvuk a obraz, snímaných televíznou kamerou, a používateľ, ktorý nemá osobitné zručnosti, nemá možnosť po predložení prístroja na colné konanie aktivovať prenos súborov do kamery jednoduchou úpravou prístroja.
                  Výrobok sa preto má zatriediť pod číselný znak KN 8525 80 91 ako kamkordéry iba na záznam obrazu a zvuku, snímaných televíznou kamerou.
               
            
                  
                              2.
                           
                           
                              Digitálny prístroj s dizajnom tradičných kamrekordérov na zachytávanie a záznam statických snímok a videa na vnútornú pamäť alebo na pamäťovú kartu.
                              Fotoaparát je vybavený senzorom CCD s rozlíšením 0,8 megapixela a polohovateľným LCD hľadáčikom s rozmerom uhlopriečky približne 7 cm (2,7 palca), ktorý možno použiť pri zachytávaní snímok alebo ako obrazovku pre zobrazenie zaznamenaných snímok.
                              Prístroj má tieto rozhrania:
                              
                                          —
                                       
                                       
                                          slot na pamäťové karty,
                                       
                                    
                                          —
                                       
                                       
                                          kompozitný video výstup,
                                       
                                    
                                          —
                                       
                                       
                                          audio výstup,
                                       
                                    
                                          —
                                       
                                       
                                          USB.
                                       
                                    Najvyššie rozlíšenie statických snímok je 1 600 × 1 200 pixelov (1,92 megapixela).
                              Prístroj môže zaznamenávať videozáznam rýchlosťou 50 snímok za sekundu s maximálnym rozlíšením 720 × 576 pixelov.
                              Prístroj pri videozázname disponuje funkciou optického priblíženia.
                              Do prístroja sa po predložení na colné konanie dajú prostredníctvom USB rozhrania prenášať súbory zo stroja na automatické spracovanie údajov.
                           
                        
               
                  8525 80 99
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8525, 8525 80 a 8525 80 99.
                  Vzhľadom na objektívne charakteristické vlastnosti prístroja, ako sú dizajn a prevedenie, prítomnosť senzora CCD s nízkym rozlíšením 0,8 megapixela, schopnosť zaznamenávať videosekvencie v kvalite štandardných DVD video diskov (s rozlíšením 720 × 576 pixelov a s rýchlosťou 50 snímok za sekundu) a statické snímky nízkej kvality (s maximálnym rozlíšením 1,92 megapixela), je zachytávanie a zaznamenávanie videozáznamov hlavnou funkciou prístroja v zmysle poznámky 3 k XVI. triede [pozri tiež uznesenie Súdneho dvora Európskej únie z 9. decembra 2010 vo veci C-193/10, KMB Europe/Hauptzollamt Duisburg (Zb. 2010, s. I-12903, body 23 až 25)].
                  Skutočnosť, že kamera zaznamenáva videozáznam s rozlíšením nižším ako 800 × 600 pixelov, nemení hlavnú funkciu prístroja. Preto je zatriedenie do podpoložky 8525 80 30 ako digitálny fotoaparát vylúčené.
                  Keďže prístroj je schopný zaznamenávať videosúbory z iných zdrojov, než je zabudovaná televízna kamera, zatriedenie do podpoložky 8525 80 91 ako kamkordéry iba na záznam obrazu a zvuku, snímaných televíznou kamerou, je vylúčené.
                  Prístroj sa preto má zatriediť pod číselný znak KN 8525 80 99 ako ostatné kamkordéry.